STONE and STAR
.
..
ร้านอาหารสุดหรูย่านชิดลม บรรยากาศร้านมาในธีม Stone and Star สไตล์ Modern Gothic ดูหรูหรา พื้นปูด้วยหินอ่อน เพดานจัดแสงไฟให้เหมือนดวงดาวในกาแล็คซี่ บริเวณเคาน์เตอร์บาร์ดูโดดเด่นด้วยผนังที่เป็นภาพวาดสวยงามมาก ซึ่งใช้เวลาสร้างสรรค์กว่า 3 เดือน ดูแพงเลอค่ามากเลยค้าบ
.
สำหรับเมนูอาหารของทางร้านถูกสร้างสรรจากเมนูสตรีทฟู้ด จับมาแต่งองค์ทรงเครื่องให้ดูโมเดิร์น และเมนูอาหารที่ทางร้านจัดแนะนำสำหรับกรุ๊ปวงใน  ได้แก่

-	เชฟสลัด ผักสด เฟต้าชีส จัดเต็มด้วยปูนิ่มทอดกรอบ หอยเชลล์ กุ้งย่าง ปูอัดเส้นทอด สะโพกไก่ย่าง โรยด้วยไข่กุ้ง ทานคู่กับน้ำสลัดบัลซามิค 

-	กากหมูพริกเกลือ หมูสามชั้นและกากหมูคั่วกับพริกเกลือจนกรอบ หอมกลิ่นกระเทียมเจียว รสชาติอาจจะเค็มสักนิด แต่ถ้าได้ข้าวสวยร้อยๆ คงจะดีไม่น้อย หรือจะเป็นกับแกล้มสำหรับคอLกฮ คงจะเพลินกันเลยทีเดียว

-	ไก่เหลืองบางแสน จากไก่ย่างริมหาดบางแสน ถูกจัดเสิร์ฟมาอย่างสวยงามเลอค่าทีเดียว ไก่หมักเครื่องปรุงย่าง เนื้อไก่นุ่มๆ มีน้ำจิ้มให้ 2 อย่าง น้ำจิ้มแจ่ว กับ น้ำจิ้มไก่ จกข้าวเหนียวตาม ถ้ามีส้มตำด้วยนี่แหล่มเลย

-	ลาบคั่วหมูเป็ดกรอบ เป็ดทอดกรอบกับหมูสับ ที่คั่วจนหอม คลุกกับเครื่องลาบ 

-	ปลากะพงทอดน้ำปลา ยำมะม่วง 

-	ต้มยำหมูสับน้ำข้น Minced Pork Tom Yum Soup 290.- หมูสับปั้นก้อนพอดีคำ ในน้ำซุปต้มยำน้ำข้น ความคิดเห็นส่วนตัว รสชาติยังไม่แซ่บเท่าไหร่ค้าบ

-	ซี่โครงแกะหมักเครื่องเทศย่าง Roasted Lamb Shank ซี่โครงแกะหมักเครื่องเทศย่าง เนื้อแกะไม่มีกลิ่นสาบรบกวน เนื้อแกะนุ่มๆ พร้อมน้ำจิ้มสามชนิดให้เลือกดิพตามชอบใจ

-	ล็อบสเตอร์ผัดพริกเกลือ Salt and Pepper Lobster กุ้งล็อบสเตอร์ตัวโตก้ามใหญ่เสิร์ฟมาในจานหิน ผัดพริกเกลือสไตล์จีนเค็มๆ มันๆ  รสชาติถูกใจสมาชิกวงในหลายท่านเลยทีเดียว
.
บาร์เทนเดอร์ที่นี่ก็ลีลาเด็ด ฝีมือดี จัดเมนูเครื่องดื่มให้กับสมาชิกวงในกันแบบ Drink All You Can กันเลย 

-	Amber Myth ม็อกเทลสีอำพัน แก้วนี้มีทั้งรสเค็ม เปรี้ยว หวาน ตัดกันได้อย่างลงตัว 

-	Ruby Sky เครื่องดื่มม็อกเทลสีแดงสดใส ตกแต่งด้วยเบอรี่และสตรอเบอรี่

-	Moon Stone สีก็จะออกครีมๆ นวลๆ เลยชื่อว่า Moon Stone ท็อปด้วยวิปครีม คอนเฟรก โอริโอ้ และกล้วยหอม

-	Green Tea Matcha Frappe “Calories Don’t count” มันก็คือชาเขียวปั่นนั่นเอง 

-	Jellon Submarine (Yakult Pipo) เครื่องดื่มคัลเลอร์ฟูล นั่นก็คือ ยาคูล-ปีโป้ปั่น รสชาติก็จะเปรี้ยวหน่อย หวานนิดๆ มีปีโป้หลากสีให้เคี้ยวหนึบๆ 

-	Across The Unkverse แค่ชื่อก็ข้ามจักรวาลละค้าบ ค็อกเทลสีเขียวสดใส เบสด้วยวอดก้าและเหล้าหวานกรีนเมลอน ท็อปด้วย Egg White ที่หยดอุทัยทิพย์เล็กน้อยเพื่อเพิ่มกลิ่นหอมเย็น ตกแต่งด้วยแตงซูกีนี่พันลิ้นจี่ 

-	Laika ค็อกเทลรสเปรี้ยวอมหวาน ผสมบ๊วยดองและน้ำเชื่อมมะนาว ตกแต่งด้วยเสาวรส ใบโหระพา และพริกแห้ง โรยขอบแก้วด้วยพริกเกลือ
.
ยังไม่หมด ยังมีเมนูของหวานส่งท้ายอีก

-	เครปกล้วยหอมนูเทลล่า
-	เครปสตรอเบอรี่ครีมสด

แวะมาส่องดาว & ผ่อนคลายกับบรรยากาศดีๆ อาหารดีๆ เครื่องดื่มเก๋ๆ ฟังดนตรีสดเพราะๆ กันนะค้าบ
.
ปล. ทางร้านยังมีเมนู Lunch Set ที่จับคู่เครื่องดื่มในราคา 199.-  ช่วงเวลา 11:00 – 14:00 น. อีกด้วยนะค้าบ